CELEX: 32021D1283
Language: mt
Date: 2021-08-02 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1283 tat-2 ta’ Awwissu 2021 dwar in-nuqqas ta’ approvazzjoni ta’ ċerti sustanzi attivi fi prodotti bijoċidali skont ir-Regolament (UE) Nru 528/2012 tal-Parlament Ewropew u tal-Kunsill (Test b’rilevanza għaż-ŻEE)

3.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 279/32
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1283
         tat-2 ta’ Awwissu 2021
         dwar in-nuqqas ta’ approvazzjoni ta’ ċerti sustanzi attivi fi prodotti bijoċidali skont ir-Regolament (UE) Nru 528/2012 tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (1), u b’mod partikolari t-tielet subparagrafu tal-Artikolu 89(1) tiegħu,
         Billi:
         
                     (1)
                  
                  
                     Fl-Anness II tiegħu, ir-Regolament ta’ Delega tal-Kummissjoni (UE) Nru 1062/2014 (2) jistabbilixxi lista tal-kombinamenti ta’ sustanzi attivi/tipi ta’ prodotti eżistenti li huma inklużi fil-programm ta’ rieżami tas-sustanzi eżistenti li jinsabu fil-prodotti bijoċidali fit-30 ta’ Marzu 2019.
                  
               
                     (2)
                  
                  
                     Għal għadd ta’ kombinamenti ta’ sustanzi attivi/tipi ta’ prodotti inklużi f’dik il-lista, il-parteċipanti kollha rtiraw, jew qed jitqiesu li rtiraw, l-appoġġ tagħhom fil-ħin.
                  
               
                     (3)
                  
                  
                     F’konformità mal-Artikolu 14(1) tar-Regolament ta’ Delega tal-Kummissjoni (UE) Nru 1062/2014, l-Aġenzija Ewropea għas-Sustanzi Kimiċi (“l-Aġenzija”) ippubblikat stedina miftuħa biex tikseb ir-rwol ta’ parteċipant għal dawk il-kombinamenti ta’ sustanzi attivi/tipi ta’ prodotti li għalihom ir-rwol ta’ parteċipant ma kienx inkiseb qabel. Għal uħud minn dawk il-kombinazzjonijiet ma ġiet sottomessa l-ebda notifika jew in-notifika ġiet rifjutata skont l-Artikolu 17(4) jew (5) ta’ dak ir-Regolament. Dawk il-kombinamenti ta’ sustanzi attivi/tipi ta’ prodott li, skont il-punt (b) tal-ewwel paragrafu tal-Artikolu 20 tar-Regolament ta’ Delega tal-Kummissjoni (UE) Nru 1062/2014, jenħtieġ ma jiġux approvati għall-użu fil-prodotti bijoċidali, huma dawn li ġejjin: il-metam-sodju (prodotti tat-tipi 9 u 11); it-tiram (prodott tat-tip 9); il-bronopol (prodott tat-tip 9); l-aċidu perossiottanojku (prodotti tat-tipi 2, 3, 4); estratti tal-malt – estratti u d-derivati modifikati fiżikament tagħhom bħal tinturi, konkreti, assoluti, żjut essenzjali, oleoreżini, terpeni, frazzjonijiet ħielsa mit-terpeni, distillati, residwi, u l-bqija, miksuba minn Hordeum, Gramineae (prodott tat-tip 19); 2,2-Dibromo-2-ċjanoaċetamid (prodott tat-tip 13).
                  
               
                     (4)
                  
                  
                     Barra minn hekk, f’konformità mal-Artikolu 12(3) tar-Regolament ta’ Delega tal-Kummissjoni (UE) Nru 1062/2014, l-Aġenzija infurmat lill-Kummissjoni b’dawk il-kombinamenti ta’ sustanzi attivi/tipi ta’ prodotti li għalihom il-parteċipanti kollha rtiraw, jew qed jitqiesu li rtiraw, l-appoġġ tagħhom fil-ħin, u li għalihom ir-rwol ta’ parteċipant kien inkiseb qabel. Dawk il-kombinamenti ta’ sustanzi attivi/tipi ta’ prodott li, skont il-punt (a) tal-ewwel paragrafu tal-Artikolu 20 tar-Regolament ta’ Delega tal-Kummissjoni (UE) Nru 1062/2014, jenħtieġ ma jiġux approvati għall-użu fil-prodotti bijoċidali, huma dawn li ġejjin: il-fidda, bħala nanomaterjal (prodotti tat-tipi 2, 4, 9); żejt tal-eucalyptus citriodora u ċitronellal, idratat, ċikliżat (prodott tat-tip 19); 2-Idrossi-α,α,4-trimetilċikloeżanemetanol (prodott tat-tip 19); diossidu tal-kloru ġġenerat mill-klorit tas-sodju u mill-persulfat tas-sodju (prodotti tat-tipi 2, 3, 4, 5, 11); ammini, C10-16-alkildimetil, N-ossidi (prodotti tat-tip 4); capsicum oleoresin (prodotti tat-tip 19); capsicum annuum, est. (prodotti tat-tip 19); massa tar-reazzjoni ta’ (6E)-N-(4-idrossi-3-metossi-2-metilfenil)-8-metilnon-6-enammid u N-(4-idrossi-3-metossi-2-metilfenil)-8-metilnonanammid (prodotti tat-tip 19).
                  
               
                     (5)
                  
                  
                     Il-miżuri previsti f’din id-Deċiżjoni huma konformi mal-opinjoni tal-Kumitat Permanenti dwar il-Prodotti Bijoċidali,
                  
               ADOTTAT DIN ID-DEĊIŻJONI:
         
            Artikolu 1
            Is-sustanzi attivi elenkati fl-Anness mhumiex approvati għat-tipi ta’ prodotti indikati fih.
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-2 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 167, 27.6.2012, p. 1.
         
            (2)  Ir-Regolament ta’ Delega tal-Kummissjoni (UE) Nru 1062/2014 tal-4 ta’ Awwissu 2014 dwar il-programm ta’ ħidma għall-evalwazzjoni sistematika tas-sustanzi attivi bijoċidali kollha li jeżistu fil-prodotti bijoċidali msemmijin fir-Regolament (UE) Nru 528/2012 tal-Parlament Ewropew u tal-Kunsill (ĠU L 294, 10.10.2014, p. 1).
      
      
         
            ANNESS
            Kombinamenti ta’ sustanza attiva/tip ta’ prodott mhux approvati:
            
                        Numru tal-Entrata fl-Anness II tar-Regolament (UE) Nru 1062/2014
                     
                     
                        Isem is-sustanza
                     
                     
                        Stat Membru Relatur
                     
                     
                        Numru KE
                     
                     
                        Numru CAS
                     
                     
                        Tip(i) ta’ prodott(i)
                     
                  
                        9
                     
                     
                        Bronopol
                     
                     
                        ES
                     
                     
                        200-143-0
                     
                     
                        52-51-7
                     
                     
                        9
                     
                  
                        206
                     
                     
                        Tiram
                     
                     
                        BE
                     
                     
                        205-286-2
                     
                     
                        137-26-8
                     
                     
                        9
                     
                  
                        210
                     
                     
                        Metam-sodju
                     
                     
                        BE
                     
                     
                        205-293-0
                     
                     
                        137-42-8
                     
                     
                        9, 11
                     
                  
                        1023
                     
                     
                        Fidda, bħala nanomaterjal
                     
                     
                        SE
                     
                     
                        231-131-3
                     
                     
                        7440-22-4
                     
                     
                        2, 4, 9
                     
                  
                        494
                     
                     
                        2,2-Dibromo-2-ċjanoaċetamid (DBNPA)
                     
                     
                        DK
                     
                     
                        233-539-7
                     
                     
                        10222-01-2
                     
                     
                        13
                     
                  
                        1047
                     
                     
                        żejt tal-eucalyptus citriodora u ċitronellal, idratat, ċikliżat
                     
                     
                        CZ
                     
                     
                        n/a
                     
                     
                        n/a
                     
                     
                        19
                     
                  
                        609
                     
                     
                        2-Idrossi-α,α,4-trimetilċikloeżanemetanol
                     
                     
                        CZ
                     
                     
                        255-953-7
                     
                     
                        42822-86-6
                     
                     
                        19
                     
                  
                        813
                     
                     
                        Aċidu perossiottanojku
                     
                     
                        FR
                     
                     
                        n/a
                     
                     
                        33734-57-5
                     
                     
                        2, 3, 4
                     
                  
                        1044
                     
                     
                        Diossidu tal-kloru ġġenerat mill-klorit tas-sodju u mill-persulfat tas-sodju
                     
                     
                        DE
                     
                     
                        n/a
                     
                     
                        n/a
                     
                     
                        2, 3, 4, 5, 11
                     
                  
                        1064
                     
                     
                        Estratt tal-malt Estratti tal-malt – estratti u d-derivati modifikati fiżikament tagħhom bħal tinturi, konkreti, assoluti, żjut essenzjali, oleoreżini, terpeni, frazzjonijiet ħielsa mit-terpeni, distillati, residwi, u l-bqija, miksuba minn Hordeum, Gramineae
                        
                     
                     
                        AT
                     
                     
                        232-310-9
                     
                     
                        8002-48-0
                     
                     
                        19
                     
                  
                        692
                     
                     
                        Ammini, C10-16-alkildimetil, N-ossidi
                     
                     
                        PT
                     
                     
                        274-687-2
                     
                     
                        70592-80-2
                     
                     
                        4
                     
                  
                        1059
                     
                     
                        
                           Capsicum oleoresin
                        
                        Estratti u d-derivati modifikati fiżikament tagħhom. Hu prodott li jista’ jkun fih aċidi tar-reżina u l-esteri tagħhom, it-terpeni, u l-prodotti ta’ l-ossidizzazzjoni jew il-polimerizzazzjoni ta’ dawn it-terpeni. (Capsicum frutescens, Solanaceae)
                     
                     
                        BE
                     
                     
                        Mhux disponibbli
                     
                     
                        8023-77-6
                     
                     
                        19
                     
                  
                        1060
                     
                     
                        
                           Capsicum annuum, est.
                        Estratti u d-derivati modifikati fiżikament tagħhom bħal tinturi, konkreti, assoluti, żjut essenzjali, oleoreżini, terpeni, frazzjonijiet ħielsa mit-terpeni, distillati, residwi, u l-bqija, miksuba minn Capsicum annuum, Solanaceae.
                     
                     
                        BE
                     
                     
                        283-403-6
                     
                     
                        84625-29-6
                     
                     
                        19
                     
                  
                        1061
                     
                     
                        Massa tar-reazzjoni ta’ (6E)-N-(4-idrossi-3-metossi-2-metilfenil)-8-metilnon-6-enammid u N-(4-idrossi-3-metossi-2-metilfenil)-8-metilnonanammid
                     
                     
                        BE
                     
                     
                        Mhux disponibbli
                     
                     
                        Mhux disponibbli
                     
                     
                        19